Leerder by skool doodgeskiet | Maroela Media
Leerder by skool doodgeskiet
'n Leerder is Woensdag by sy skool in die Noord-Kaap doodgeskiet.
Geoffrey van der Merwe, woordvoerder van die departement van onderwys in die Noord-Kaap, het gesê die gr. 10-leerder is by die Makgolokwe Middle School in Kuruman geskiet.
"Die departement is geskok oor die dood van die gr. 10-leerder by die Makgolokwe Middle School vandag. Dit is steeds onduidelik wat presies gebeur het en aanleiding tot die voorval gegee het," het Van der Merwe gesê.
Volgens hom het die persoon wat die skietwerk gedoen het homself aan die polisie oorgegee.
Die voorval het op die skoolterrein tydens skoolure plaasgevind.
Van der Merwe het bygevoeg daar is sedert die voorval beradingsdienste vir die leerders en die onderwysers by die skool aangebied.
Poskantoor-staking kom tot 'n einde
Dis altyd ñ jammerte as ñ lewe weggeneem word, maar hoe oud was hierdie leerder? Ek is amper seker nie 15/16 nie. Dit sit kinders se lewe in gevaar!
Woorde ontbreek, net hartseer bly oor, Waar het respek vir mekaar heen gegaan?
Ons word ontwapen en nou gedwing en beveel om ongelisensieerde wapens, wat wettig gekoop en in ons besit is, in te handig maar skoolkinders dra (onwettige ongelisensieerde) wapens en skiet ander dood?
Dis n vreemde en hartseer situasie.
Sterkte vir die familie van die kind wat dood is.
Di Kaapse vlakte is vrot van onwettige vuurwapens niks word daaromtrent gedoen ni dis beter om onwttige wapen te besit want dis onopspoorbaar